Дырэктар гімназіі № 1 Горак Ірына Мікалаеўна Халюкова ад імя адміністрацыі і педагагічнага калектыву ўстановы выказала словы падзякі ўдзельнікам фестывалю, настаўнікам эстэтычных дысцыплін і класным кіраўнікам за дапамогу сем’ям у падрыхтоўцы выступленняў, гледачам — за падтрымку і суперажыванне. Усім удзельнікам былі ўручаны памятныя медалі з лагатыпам фестывалю, імянныя сертыфікаты і фотарамкі для сямейных фота. Але, безумоўна, самым вялікім падарункам для ўсіх стала само сямейнае свята, незабыўныя станоўчыя эмоцыі. Пасля таго, як са сцэны прагучалі заключныя словы, удзельнікі і гледачы яшчэ доўга працягвалі дзяліцца адно з адным атрыманымі ўражаннямі. Сем’і, удзельнікі фестывалю, неаднойчы ўспомняць хвіліны агульнага хвалявання і радасці, якія яны перажылі падчас сваіх выступленняў. І гэта сапраўды здорава, калі сям’я захоплена сумеснай творчасцю, калі дзеці ганарацца сваімі бацькамі, а педагогі і бацькі вераць у сваіх дзяцей.